Publication: Magyar Közlöny
Issue: MK-1999-62 (Year: 1999, Number: 62)
Era: 1990-2004
Section: résztvevők, valamint az eljárást folytató hatóság tagjai személyi védelme elrendelésének feltételeiről és végrehajtásának szabályairól szóló 34/1999. (II. 26.) Korm. rendelet
Paragraph Index: 174

8. A Kormány kiemelt figyelmet szentel a kriminálisan veszélyeztetett migránsok, különösen a nemzetközi emberkereskedelem kiskorú áldozatai sorsára. Ezért — a migráció, különösen az illegális migráció okainak, módszereinek, a migránsok helyzetének megismerése végett — fontosnak tartja, hogy az ilyen áldozatokkal hivatásszerűen foglalkozók a forrás-, illetve a célországokban szervezett tanulmányutak, képzések keretében is szerezhessenek ismereteket. Ezek során törekedni kell a szakemberek cseréjére. Mindennek érdekében az érintett szerveknek célirányosan kell kihasználni az Európai Unió által biztosítani kívánt támogatási lehetőségeket, a nemzetközi együttműködés keretében már meglévő lehetőségeket, illetve törekedniük kell a nemzetközi együttműködés bővítésére. Felelős: belügyminiszter egészségügyi miniszter nemzeti kulturális örökség minisztere szociális és családügyi miniszter Határidő: folyamatos

Source: https://magyarkozlony.hu/hivatalos-lapok/41072ebbc64e411aa4a75c522bb2ab11dc272bc8/dokumentumok/2982ff2466d2539eaa8d2fe8b387dedaaa973d2c/letoltes